# 澳洲

| 澳洲聯邦 Commonwealth of Australia  （英文） |
| --- |
|
國旗

國徽

 |
| **國歌：Advance Australia Fair*  （英文）
* 《前進澳洲美之國》
*

---

**皇家頌歌：God Save the King*  （英文）
* 《天佑國王》
*
 |
| 深綠色代表澳洲領土； 淺綠色代表已宣稱主權但未獲國際承認嘅南極領地 |
| 澳洲本土同埋海外領地：聖誕島、科科斯（基林）群島、諾福克島、亞什摩及卡地爾群島、珊瑚海群島、赫德島同麥克唐納群島、澳洲南極領地 |
| 首都 | 坎培拉 ﻿ / ﻿ |
| 最大城市 | 悉尼（大都會區） 墨爾本（市區）
 |
| 官方語言 | 聯邦政府冇硬性規定官方語言，一般使用英文 |
| 國家語言 | 以英文為主
 |
| 族裔 | * 57.2% 歐裔
* 17.4% 亞裔
* 33.8% 大洋洲裔
* 3.2% 原住民
* 3.2% 北非同中東裔
* 1.3% 撒哈拉以南非洲裔
* 0.02% 其他
 |
| 宗教（2021）
 | * 43.9% 基督教
	+ 20% 天主教
	+ 19.1% 新教同其他宗派
	+ 2.7% 無宗派
	+ 2.1% 東正教
* 38.9% 無宗教
* 3.2% 伊斯蘭教
* 2.7% 印度教
* 2.4% 佛教
 |
| 政府 | 聯邦制議會制君主立憲制 |
|  |
| • 君主  | 查理斯三世 |
| • 總督  | 薩曼莎·莫斯廷 |
| • 總理  | 安東尼·艾巴尼斯 |
| • 首席大法官  | 史提芬·加格勒（Stephen Gageler） |
| • 參議院議長  | 蘇·萊恩斯（Sue Lines） |
| • 眾議院議長  | 米爾頓·迪克（Milton Dick） |
|  |
| 立法機關 | 澳洲議會 |
| • 上議院 | 參議院 |
| • 下議院 | 眾議院 |
| 獨立 （自英國） |
|  |
| • 聯邦成立同立憲  | 1901年1月1號 |
| • 採納《西敏法令》  | 1942年10月9號 （1939年9月3號已生效） |
| • 1986年澳洲法令 | 1986年3月3號 |
|  |
| 面積 |
| • 總計 | 7,692,300 km2（2,970,000 sq mi）（第6位） |
| • 水域（%） | 0.76 |
| 人口 |
| • 2025估計 | 27,400,013（第52位） |
| • 2021普查 | 25,422,788 |
| • 密度 | %s（第210位） |
| GDP（PPP） | 2023年估算 |
| • 總計 | 1.718萬億美元（第19位） |
| • 人均 | 65,365美元（第20位） |
| GDP（國際匯率） | 2023年估算 |
| • 總計 | 1.707萬億美元（第13位） |
| • 人均 | 64,964美元（第10位） |
| 堅尼系數（%，2021） | 33 中 · 第11位 |
| HDI（2019） | ▲ 0.944 極高 · 第8位 |
| 貨幣 | 澳元（AUD） |
| 時區 | UTC+8 至 +10 （跨多個時區） |
| • 夏令時（DST） | UTC+8 至 +11 （跨多個時區） |
| 日期格式 | dd-mm-yyyy |
| 行車方向 | 靠左行 |
| 電話區號 | +61 |
| 互聯網頂級域 | .au |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**澳洲**（粵拼：ou3 zau1），全稱**澳洲聯邦**（ou3 daai6 lei6 aa3 lyun4 bong1）（英文：**Commonwealth of Australia**），俗稱「袋鼠國」，係南半球一個國。面積同美國本土差唔多大，全世界排第六，南半球排第二，大洋洲第一。澳洲係世界上最細嘅大陸（睇澳洲大陸），但亦係地球上最大嘅島，而又係唯一一個國土覆蓋整個大陸嘅國。首都係坎培拉，但人口多集中喺各個州嘅首府，主要喺悉尼、墨爾本、布里斯本、珀斯同埋阿德萊德。

澳洲本身係由澳洲大陸，塔斯曼尼亞同一啲喺太平洋、印度洋同埋南極洋嘅島嶼組成。澳洲東南邊係紐西蘭、北邊有巴布亞新畿內亞同埋東帝汶，而印度就喺西北邊。「澳洲」一詞源自)拉丁文'terra australis incognita'，譯做粵文即係「喺南方未知嘅大陸」。

澳洲人均擁有嘅國土面積喺全世界排第四，有多樣嘅自然景觀，包括熱帶雨林、又叫做「紅色中心」嘅沙漠、吸引好多遊客到大堡礁同烏魯汝。更加有大量特有動植物，係有袋類哺乳類唯一一個佔最多嘅大陸，亦有鴨嘴獸等活化石。澳洲同美國兩個國家並列擁有最多世界自然遺產。

政治上，澳洲混合咗英國西敏制同美國嘅制度。即係前者嘅議會至上而且同政府關係密切，並保留虛位君主、以及美式聯邦制同有實權嘅參議院。所以澳洲喺多個指數排名，例如生活質素、健康、教育、經濟自由度、公民自由度同政治權利中名列前茅。澳洲積極參與國際事務，係聯合國、20國集團、英聯邦、太平洋安全保障條約、經濟合作與發展組織、亞太經合組織同太平洋島國論壇嘅成員。

## 歷史

澳洲大陸喺四萬年前就已經有原住民澳洲人喺度住。喺1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。

之後，喺1770年8月22號，英國占士曲船長去到依家澳洲北岸嘅屬領島，宣告成個澳洲東岸為英皇屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。之後至到十九世紀，人口起飛，而且探索咗東部之外嘅地方，其後五個自治殖民地相繼成立。

喺1901年1月1號，六個殖民地合併為一個自治領，做咗澳洲聯邦。雖然澳洲自此逐漸獨立，但一路都喺英聯邦入面，國家元首依然係由英國君主做。不過須知正式蒞講國王喺澳洲就係「澳洲君主」，法律上同佢英國君主嘅身分唔再關事，而且一開始已經冇實權，並且由澳洲總督同各州總督分別喺聯邦同州代表。

## 政區

澳洲分為六大州（State）、兩大領地（Territory），與及其他較細領地。

六大州：

* 新南威爾士（New South Wales, NSW），澳洲唐人稱之「紐修威州」。
* 維多利亞（Victoria, Vic）
* 昆士蘭（Queensland, Qld）
* 南澳（South Australia, SA）
* 西澳（Western Australia, WA）
* 塔士文利亞（Tasmania, Tas）

兩大領地：

* 京畿（Australian Capital Territory, ACT）
* 北領地（Northern Territory, NT）

其他領地：
有人住：

* 渣華灣（Jervis Bay Territory）
* 諾福島（Norfolk Island）
* 聖誕島（Christmas Island）
* 椰樹島（Cocos (Keeling) Islands）

冇人長住：

* 亞什摩同卡地爾群島（Ashmore and Cartier Islands）
* 珊瑚海群島（Coral Sea Islands）
* 克島同麥當奴群島（Heard Island and McDonald Islands）
* 澳洲南極領地（Australian Antarctic Territory，好多國家依南極條約唔承認）

除咗聯邦國會有權取締當地政府立嘅例之外，好多時，兩個領地嘅運作模式同其他州一樣。

## 外交

澳洲政府喺2004年嘅外交白皮書入面講到，基本外交政策係重視同美國嘅關係，同埋藉助經貿往來，促進同亞洲各國嘅關係。另外，佢哋一直以來同紐西蘭嘅關係都好好。

## 經濟

澳洲係一個發達國家，最主要係靠自然資源賺錢，例如佢嘅旅遊業係靠大量自然景觀吸引外國人。而佢又有發達嘅礦產業同埋畜牧業，專門出口原材料。因為佢係喺南半球，澳洲多數同亞洲交往，例如原材料都係輸出到中國。

澳洲係全球第12大經濟體，人均國民生產總值排名世界第5，並被瑞士信貸集團選為世界財富中值最高嘅國家。

澳洲嘅貨幣係澳元（俗稱澳洲紙）。現時流通嘅硬幣分為5仙、1毫、2毫、5毫、1蚊、2蚊（尺寸細過1蚊）；而紙幣就分為5蚊、10蚊、廿蚊、50蚊同100蚊。

## 人口

澳洲人口統計（1961-2003年）

資料來源：FAO，2005年；單位：千人
**人口：**20,434,176人（2007年7月估計）

**年齡結構（2007年估計）： 0-14 歲：19.3%（男 2,023,375人/女 1,929,229人）
* 15-64 歲：67.4%（男 6,945,068人/女 6,831,653人）
* 65 歲以上：13.2%（男 1,197,494人/女 1,507,357人）

**年齡中位數（2007年估計）： 總計：37.1 歲
* 男：36.3 歲
* 女：38 歲

**人口增長率：** 0.824%（2007年估計）

**出生率：** 12.02 /1,000 人（2007年估計）

**死亡率：** 7.56 /1,000 人（2007年估計）

**淨遷移率：** 3.78 /1,000 人（2007年估計）

**性別比（2007年估計）： 出生：1.05 男/女
* 15歲以下：1.049 男/女
* 15-64歲：1.017 男/女
* 65歲以上：0.794 男/女
* 總計：0.99 男/女

**嬰兒死亡率（2007年估計）： 總計：4.57 /1,000 人
* 男：4.95 /1,000 人
* 女：4.16 /1,000 人

**預期壽命（2007年估計）： 總計：80.62 歲
* 男：77.75 歲
* 女：83.63 歲

**總生育率：** 1.76 嬰兒/婦女（2007年估計）

**HIV/AIDS 成人感染比例：0.1%（2003年估計）
* 感染人數：14,000（2003年估計）
* 死亡人數：少於 200（2003年估計）

**族群組成： 白人 92%，亞洲人 7%，原住民同其他 1%

**宗教： 羅馬天主教 26.4%，英國國教 20.5%，其他基督教 20.5%，佛教 1.9%，伊斯蘭教 1.5%，其他 1.2%，冇講明 12.7%，冇宗教 15.3%（2001年普查）

**語言： 英文 79.1%，中文 2.1%，意大利文 1.9%，其他 11.1%，冇講明 5.8%（2001年普查）

**識字率（2003年估計）： 定義：15歲以上有讀寫能力
* 總計：99%
* 男：99%
* 女：99%

## 文化

由於以前係英國殖民地，澳洲主流文化本身就係英國文化。由於地理上唔近歐洲，雖然澳洲人口以白人為主，但係喺文化上顯得好孤立。尤其係隨住二次大戰後美國興起，好多澳洲新一代都崇拜以荷里活為主嘅美國文化，原有嘅英國文化就被視為傳統文化。

## 註

## 攷

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈澳洲 Commonwealth of Australia - 亞太地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Australia - United States Department of State" (英文). 美國國務院.
* 澳洲喺中央情報局《世界概況》嘅資料 （英文）
* 〈オーストラリア連邦 ｜ 外務省〉 (日文)。日本外務省。
* "About Australia - Department of Foreign Affairs and Trade" (英文). 澳洲外交貿易部.

引用錯誤 存在組名為 "lower-alpha" 嘅 `<ref>` 標籤，但搵唔到對應嘅  標籤。